Diari Oficial de la Generalitat Valenciana


Sumari del DOGV 2976, del 22-04-1997 (1997/905055)

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1996/08/16/(4)/dof/vci/html**

### Dades del document

Número de DOGV
:   2976

Data del DOGV
:   22-04-1997

Secció del DOGV
:   I. DISPOSICIONS GENERALS

Número del document
:   1997/905055


Data del document
:   16-08-1996

Organisme emissor


Tipus de document
:   Resolució

Descriptors 

:   * Elda
    * vigilància del medi ambient
    * impacte ambiental

Resolució de 16 d'agost de 1996 de la Direcció General de Qualitat Ambiental, de la Conselleria de Medi Ambient, per la qual es formula declaració d'impacte ambiental. Vist l'expedient 184/96-AIA, referent a l'explotació de la pedrera de gres calcari anomenada Llano de Bateig, del terme municipal d'Elda (comarca del Vinalopó Mitjà), promogut per la mercantil Bateig Laboral, SA.  
Vist que l'estudi d'impacte ambiental, junt al projecte de restauració i el d'explotació, va ser remés pel Servei Territorial d'Indústria i Energia d'Alacant en data 18 de juny de 1966, sense que s'haguera sotmès l'expedient al tràmit d'informació pública,  
Vist que, en data 1 de juliol, es consulta l'Ajuntament d'Elda sobre la incidència del projecte miner en qüestió sobre el planejament urbanístic vigent, prenent en compte que en altres dos expedients d'avaluació d'impacte ambiental (ref.: 47 i 48/96-AIA) de projectes miners pròxims a aquest s'havia detectat incompatibilitats en aquest sentit,  
Vist que, en data 6 d'agost, es rep el corresponent informe de l'Ajuntament, en què es fa constar que el pretès projecte extractiu no resulta compatible amb el PGOU vigent en afectar sòl NU-1R, corresponent a sòl no urbanitzable d'interès paisatgístic, en el qual no s'admet expressament l'ús extractiu, segons especifica l'article 2 del capítol 2, del títol VI, de les ordenances.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5 de la Llei d'Impacte Ambiental i els concordants del seu reglament,  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; la Llei 2/1989, de 3 de març, de la Generalitat Valenciana, i altres disposicions aplicables, tret de la fase d'informació pública, que ha sigut obviada per raons d'economia processal i prenent en compte que en l'expedient es troben arguments suficients per a formular la resolució, amb caràcter desfavorable, de l'expedient d'avaluació d'impacte ambiental,  
Atès que l'article cinquè de la Llei 2/89, d'Impacte Ambiental, atribueix la competència a l'òrgan ambiental per a la declaració d'impacte ambiental dels projectes als quals s'aplique aquesta llei,  
Atès que el Reglament Orgànic i Funcional de la Conselleria de Medi Ambient, text refós aprovat per l'Ordre de 23 de juny de 1994, del conseller de Medi Ambient, atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent Declaració d'Impacte Ambiental  
Primer  
Estimar no acceptable des del punt de vista ambiental el projecte d'explotació de la pedrera anomenada "Llano de Bateig Dos", del terme municipal d'Elda, pel fet de no adequar-se al planejament urbanístic vigent i, per tant, perquè no resulta compatible la dita activitat amb els valors ambientals que són objecte de protecció paisatgística per l'esmentat instrument d'ordenació territorial.  
Segon  
Notificar als interessats que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici que utilitzen els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 16 d'agost de 1996.- La directora general de Qualitat Ambiental: Gloria Arnandis Boix.


Còpia Permalink ELI